O voleibol ye un esporte d'equipe que se chuga en un campo a on que bi ha un rete colocato transversalment que desepara os campos d'os dos equipes partecipants. Cal fer pasar a pelota per dencima d'o rete enta o campo contrario, fendo servir mas que mas as mans, encara que se puet fer, seguntes as reglas d'o chuego, con qualsiquier parte d'o cuerpo d'o chugador. Cal parar cuenta que nomás se permite que tocar a pelota, pero no se puet pillar-la, ni retener-la ni mesmo d'acompanyar-la con o cuerpo. O punto se consigue quan a pelota no nomás trescruza o rete enta o campo contrario, sino que amás toca en o suelo d'o campo contrario, ye decir, que l'equipe contrario no ha puesto tornar a pelota; tampoco si la tocan mas de tres chugadors d'o mesmo equipe de contino u si la toca dos vegatas o mesmo chugador. O partito se chuga por sets y cal ganar 3 d'os 5 sets que tién cada partito.